Príloha č. 5

	Analýza vplyvov na životné prostredie

	V prípade, že je predkladaný materiál posudzovaný podľa Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (EIA/SEA), tak nie je nutné vypĺňať túto analýzu. Proces EIA/SEA nahrádza Analýzu vplyvov na životné prostredie podľa Jednotnej metodiky na posudzovanie vybraných vplyvov. Túto informáciu je potrebné uviesť v Doložke vybraných vplyvov a v Poznámkach uviesť odkaz na proces. Pred predložením do PPK je však nutné mať Záverečné stanovisko z EIA/SEA procesu.


	5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?

	Hodnotenie vplyvov na jednotlivé zložky životného prostredia:
1. Organizmy - biota
Primárnym cieľom predkladaného materiálu nie je ochrana bioty. 
2. Voda
Priamy pozitívny strednodobý vplyv na útvary podzemných a povrchových vôd na celom území Slovenskej republike.
3. Horniny a pôda
Zaradenie obcí do zoznamu zraniteľných oblastí s prísnejšími podmienkami pre skladovanie a aplikáciu hnojív bude mať priamy strednodobý vplyv aj na zníženie kontaminácie horninového prostredia.
4. Ovzdušie
Primárnym cieľom predkladaného materiálu nie je ochrana ovzdušia.


	5.2 Bude mať predkladaný materiál vplyv na chránené územia a ak áno, aký? 

	Predkladaný materiál nie je primárne cielený na chránené územia, ale predovšetkým na zlepšenie stavu vôd v útvaroch podzemných a povrchových vôd, vrátane chránených vodohospodárskych oblastí ustanovených podľa zákona č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov v znení neskorších predpisov.


	5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu). 

	Pozitívny strednodobý vplyv na obmedzenie vnosu nutrientov a s ním súvisiace znížené riziko eutrofizácie vôd Dunaja a Visly.


	5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Nepredpokladajú sa vplyvy na životné prostredie presahujúce štátne hranice.

	5.5 Aké opatrenia budú prijaté na zmiernenie negatívneho vplyvu na životné prostredie?

	Návrh opatrení nie je relevantný, pretože cieľom predkladaného materiálu je pozitívny vplyv                     na životné prostredie. 



1

